как се нарича лечението за хив?
<p style="text-align: justify;">лечението за хив се нарича <strong>комбинирана антиретровирусна терапия</strong>. комбинирана, защото обикновено съдържа три медикамента, действащи на различни етапи от жизнения цикъл на вируса. медикаментите, прилагани за лечение на хив, се наричат антиретровирусни, тъй като хив принадлежи към групата на т.нар. ретровируси.</p>
<p style="text-align: justify;">прилаганите в момента медикаменти са форма на лечение, но те <strong>не могат да те излекуват окончателно от хив</strong>. освен в кръвния поток, вирусът се намира и в клетки, наричани „дремещи” (в състояние на покой), до които прилаганите в момента лекарства не могат да достигнат. именно тези „дремещи” клетки са една от основните трудности за изнамиране на лек срещу хив.</p>
<p style="text-align: justify;">настоящото лечение за хив се провежда през целия живот, но медицината напредва бързо и терапиите стават все по-ефективни, по-лесни и безопасни за прием.</p>
<p style="text-align: justify;">антиретровирусното лечение се прилага успешно и безопасно по време на бременност.</p>